PRIMĂRIA MUNICIPIULUI SATU MARE

Serviciul Scriere, Implementare şi Monitorizare Proiecte

DIRECŢIA ECONOMICĂ

Nr. 40220/18.07.2022

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul Scriere, Implementare şi Monitorizare Proiecte și Directorul executiv al Direcției Economice formulează următorul:

**RAPORT DE SPECIALITATE**

la proiectul de hotărâre pentru modificarea HCL nr. 78/4.04.2019 privind aprobarea proiectului „Regenerare fizică a zonei Ostrovului”

Implementarea măsurilor la obiectivul Regenerare fizică a zonei Ostrovului s-a încheiat prin crearea unui centru multifuncțional social, în cadrul căruia vor funcționa practic două centre după cum urmează:

1. Centru de zi pentru tineri și adulți cu sindromul Down și alte dizabilități intelectuale;

2. Centru de zi pentru copii proveniți din familii aparținând comunității marginalizate.

Beneficiarii Centrului multifuncțional vor fi:

- copii provenind din familii monoparentale, cu risc de abandonare, cu risc de ruptură a legăturii de familie;

- copii și tineri aparținând categoriilor defavorizate precum: romi și/sau cu dizabilități intelectuale etc.;

- tineri, persoane adulte, grupuri sociale, care la un moment dat se pot afla într-o situație de dificultate generatoare de marginalizare sau excluziune socială.

Serviciile oferite de Centrul multifuncțional vor fi următoarele:

• servicii de socializare și de petrecere a timpului liber – tip centre de zi;

• activități educative, culturale și recreative, socio-culturale;

• servicii de consiliere psihologică;

• servicii de consiliere psihologică socială;

• servicii de consiliere psihologică juridică;

• servicii de îngrijire, reabilitare, recuperare precum:

- terapie ocupațională: activități de însușire a metodelor de

realizare a unor produse artizanale, autogospodărire.

- terapie psiho-motrică: activități de formare și exersare a abilităților psiho-motrice generale;

- kinetoterapie: terapii individuale și de grup; consiliere de specialitate.

- terapie logopedică: terapii individuale și de grup; consiliere de specialitate

• servicii socio-medicale;

• servicii de integrare/reintegrare socială.

Având în vedere prevederile Ordinului nr. 1336/21.09.2021 pentru aprobarea metodologiei în vederea punerii în aplicare a Ordonanţei Guvernului nr. 15/2021 privind reglementarea unor măsuri fiscal bugetare prin ajustarea preţurilor aferente materialelor de construcţii pentru contractele de achiziţie publică/contractele sectoriale de lucrări finanţate prin Programul Operaţional Regional 2014-2020, prin HCL nr. 139/28.04.2022 s-au actualizat indicatorii tehnico-economici ai investiției ,,Regenerare fizică a zonei Ostrovului” ca urmare a finalizării lucrărilor. Este necesară, de asemenea, actualizarea valorii proiectului în baza situaţiilor de lucrări transmise de Executant.

Valoarea totală a proiectului „Regenerare fizică a zonei Ostrovului” este de **7.219.910,18 lei** inclusiv TVA, din care contribuţia proprie ce revine autorităţii administraţiei publice locale a Municipiului Satu Mare este de **144.398,20 lei**, reprezentând 2% din valoarea totală eligibilă a proiectului. Din această valoare totală, **398.693,00 lei** reprezintă cheltuielile neeligibile ale proiectului, sumă rezultată în urma aplicării prevederilor OUG nr. 15/2021 şi ce revine autorităţii administraţiei publice locale a Municipiului Satu Mare în situaţia în care acestea nu vor fi decontate de la bugetul de stat.

Ținând cont de cele prezentate mai sus, proiectul de hotărâre se înaintează Consiliului Local al Municipiului Satu Mare cu propunere de aprobare.

Director executiv Şef birou

Ec. Ursu Lucia Dr. Andrea Sveda